પખવાડિયાની અંદર બે ગ્રહણ થઇ રહ્યાં છે, જે સત્તાધારીઓ માટે કપરો સમય બની રહેશે, એવું જ્યોતિષશાસ્ત્રજ્ઞાતા માની રહ્યાં છે. આ અંગે મુનિ મિત્રાનંદસાગરજી મ.સા.એ જણાવ્યું કે સપ્ટેમ્બર મહિનામાં પખવાડિયાના અંતરે બે ગ્રહણો આવે છે. તા. ૧૩મી સપ્ટેમ્બરે પ્રથમ સૂર્યનું ગ્રહણ થશે. સૂર્યની પોતાની સિંહ રાશિમાં થનારું આ ગ્રહણ આપણા દેશમાં દેખાવાનું નથી. જે ગ્રહણ આપણા પ્રદેશમાં દેખાવાનું ન હોઈ તેને પાળવાનું પણ રહેતું નથી. બીજું ચંદ્રગ્રહણ તા.૨૮મીના રોજ થશે. આ ગ્રહણ મુખ્યત્વે રાજકોટ, જામનગર, જૂનાગઢ, મોરબી, ગોંડલ અને દ્વારિકામાં ચંદ્રગ્રહણ દેખાશે. આ ઉપરાંત, કચ્છમાં ભૂજ અને તેની આસપાસના પ્રદેશોમાં પણ ચંદ્રગ્રહણ દેખાશે.